Juris Lisners
Juris Lisners (dzimis 1959. gada 5. septembrī) ir latviešu aktieris. Dzimis Cēsīs skolotājas Rutas Lisneres un šofera Oskara Lisnera ģimenē.[nepieciešama atsauce] Mācījies Cēsu 1. vidusskolā. Iestājis Konservatorijas Teātra fakultātes A. Jaunušana vadītajā Drāmas teātra kursā. Kopš 1982. gada ir Latvijas Nacionālā teātra aktieris. 2006. gadā ieguvis Spēlmaņu nakts balvu nominācijā "Gada aktieris otrā plāna lomā" (Ļebedevs izrādē "Ivanovs"); 2008. gadā ieguvis Spēlmaņu nakts balvu nominācijā "Gada aktieris" (Oskars Vailds izrādē "Jūdas skūpsts"). Piedalījies filmās "Šāviens mežā" (1983), "Dubultslazds" (1985), "Spēle notiks tik un tā" (1985), "Apstākļu sakritība" (1987), "Zītaru dzimta" (1989), "Tapers" (1989), "Mērnieku laiki" (1991), "Cilpā" (1991), "Izpostītā ligzda" (1998), "Tikšanās" (2002), "Mātes piens" (2023). Tēlojis Ievas Nārbules brāļa lomu TV seriālā "Likteņa līdumnieki" un izmeklētāja lomu TV seriālā "UgunsGrēks" (2009—2017). Piedalījies TV seriālā "Nemīlētie" (2020—2021).